b'\n_START_ARTICLE_\nMalbork\n_START_SECTION_\nHistorie\n_START_PARAGRAPH_\nMalbork i tidlig moderne tid var en hovedstad i det voivodskabet Malborskie i kongeriget Polen. Byen blev beslaglagt af Preussen i Polens 1. deling i 1772, og fra 1871 til 1945 var en del af Tyskland._NEWLINE_Hen mod afslutningen af 2. verdenskrig blev byen erkl\xc3\xa6ret for at v\xc3\xa6re en tysk f\xc3\xa6stning, og det meste af den civile befolkning \xe2\x80\x93 med undtagelse af omkring 4.000 indbyggere \xe2\x80\x93 enten flygtede eller blev evakuerede. I starten af 1945, var byen centrum for en r\xc3\xa6kke voldsomme kampe, og det f\xc3\xb8rte til, at det meste af bygningsmassen blev \xc3\xb8delagt. Kampene varede indtil den 9. marts 1945, og efter Den R\xc3\xb8de H\xc3\xa6rs indtagelse af byen forsvandt resten af den civile befolkning._NEWLINE_I juni 1945 blev byen som et led i Potsdamkonferencen overdraget til de polske myndigheder, der havde etableret sig i byen i april m\xc3\xa5ned.'